Diari Oficial de la Generalitat Valenciana


Sumari del DOGV 4741, del 28-04-2004 (2004/3377)

RESOLUCIÓ de 30 de març de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Acord de pròrroga i actualització del Conveni d'assistència sanitària derivada d'accidents de trànsit per a 2004 i 2005 en l'àmbit de la sanitat pública de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4741

Data del DOGV
:   28-04-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/3377


Data del document
:   30-03-2004

Organisme emissor
:   Conselleria de Presidència

Tipus de document
:   Resolució

Descriptors 

:   * administració central
    * terapèutica
    * cooperació administrativa
    * accident de transport
    * assegurança d'accidents

RESOLUCIÓ de 30 de març de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Acord de pròrroga i actualització del Conveni d'assistència sanitària derivada d'accidents de trànsit per a 2004 i 2005 en l'àmbit de la sanitat pública de la Generalitat Valenciana. [2004/X3377]
  
Subscrit, després de la tramitació prèvia reglamentària, entre la Generalitat Valenciana, el Consorci de Compensació d'Assegurances i la Unió Espanyola d'Entitats Asseguradores i Reasseguradores-Unespa, el 12 de gener de 2004, un Acord de pròrroga i actualització del Conveni d'assistència sanitària derivada d'accidents de trànsit per a 2004 i 2005 en l'àmbit de la sanitat pública de la Generalitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit al Registre de Convenis amb el número 0080/2004, i que figura com a annex d'esta resolució.
  
València, 30 de març de 2004.- La directora general de Relacions amb les Corts i Secretariat del Govern: Alida C. Mas Taberner.
  
ACORD DE PRÒRROGA I ACTUALITZACIÓ DEL CONVENI D'ASSISTÈNCIA SANITÀRIA DERIVADA D'ACCIDENTS DE TRÀNSIT PER A 2004 I 6047 NC L'ÀMBIT DE LA SANITAT PÚBLICA DE LA GENERALITAT VALENCIANA.
  
València, 12 de gener de 2004
  
Reunits:
  
El senyor Vicente Rambla Momplet, com a conseller de Sanitat de la Generalitat Valenciana, segons que disposen els articles 35 i 21f de la Llei 5/1983, de 30 de desembre, de Govern Valencià, modificada per Llei 6/1995, de 3 d'abril, de la Generalitat Valenciana i per la Llei 1/2002, de 26 de febrer, de la Generalitat Valenciana, especialment facultat per a la firma del present acord de pròrroga per Acord del Consell de data 4 de juny de 2002.
  
El senyor Alejandro Izuzquiza Ibañez de Aldecoa, en representació del Consorci de Compensació d'Assegurances, com a director d'operacions del consorci, les facultats del qual té atribuïdes segons escriptura de revocació i atorgament de poders núm. 287, davant el notari de Madrid Luis Núñez Boluda.
  
La senyora Pilar González de Frutos, en representació de la Unió Espanyola d'Entitats Asseguradores i Reasseguradores, Unespa, com a presidenta, de conformitat amb el que disposa l'article 24 dels Estatuts d'Unespa.
  
Manifesten:
  
1. Que amb data 1 de gener de 1999 es firmà un conveni entre el Consorci de Compensació d'Assegurances, la Generalitat Valenciana i Unespa pel qual es regulava l'assistència sanitària derivada d'accident de trànsit en l'àmbit de la sanitat pública.
  
2. Que eixe conveni quedà prorrogat per a l'exercici 2000 i 2001 mitjançant una addenda firmada per les parts amb data 3 de maig de 2000 i 13 de juny de 2001, respectivament.
  
3. Que amb data 5 de juny de 2002 se subscrigué entre les parts un acord de pròrroga i actualització del conveni d'assistència sanitària derivada d'accidents de trànsit per a 2002 i 2003 en l'àmbit de la sanitat publica de la Generalitat Valenciana.
  
4. Que l'esmentat conveni ha quedat prorrogat per a l'exercici 2004 ja que no ha sigut denunciat per les parts, i en aplicació del que disposa l'apartat VI sobre vigència i revisions, estipulació vint, s'adopta l'acord d'actualització dels mòduls segons està establit.
  
5. Que respecte a l'exercici 2005, les parts decidixen prorrogar expressament el conveni, així com actualitzar els mòduls, per la qual cosa adopten els següents
  
ACORDS
  
Primer. Actualitzar, per a l'exercici 2004, l'import dels mòduls fixos que es recullen en l'estipulació cinquena, lletra A) i B), aplicant als vigents en l'exercici 2003 el 2'71% i el 2'58%, respectivament, i arredonint l'import que resulte a la unitat d'euro més pròxima.
  
A l'efecte, queda fixat l'import del mòdul general de la lletra A) en la quantitat de 831 euros, i el mòdul reduït de la lletra B) en la quantitat de 278 euros. Esta actualització serà aplicable a partir de l'1 de gener de 2004 fins al 31 de desembre del mateix any.
  
Segon. er a l'exercici 2005, les parts acorden prorrogar expressament la vigència del conveni, així com actualitzar l'import dels mòduls aplicables mitjançant la fórmula que resulte d'actualitzar els vigents en l'exercici 2004 amb l'IPC per al període gener-desembre/2004, incrementat en un 0'5%, aplicant al resultat l'arredoniment a la unitat d'euro més pròxima. L'import exacte que resulte serà comunicat, en el seu moment, i s'aplicarà durant el període comprés entre l'1 de gener de 2005 al 31 de desembre de 2005.
  
I perquè conste, firmen les parts el present acord, per quintuplicat i a un sol efecte, al lloc dalt indicat.
  
Per la Conselleria de Sanitat,
  
VICENTE RAMBLA MOMPLET
  
Pel Consorci de Compensació d'Assegurances,
  
ALEJANDRO IZUZQUIZA IBÁÑEZ DE ALDECOA
  
Per UNESPA,
  
PILAR GONZÁLEZ DE FRUTOS